ক্রমেই পরিষ্কার হচ্ছিল, সাইফের আব্বুর দ্বিতীয় বিবাহের কথা। যদিও ওই স্ত্রীকে তিনি বাড়িতে উঠাতে পারবেন না। সেও উঠবে বলে মনে হয় না। বয়স্কা মহিলা। আগেও দুটো বিয়ে হয়েছে। সে ঘরে সন্তান আছে। সাইফের আম্মু ভেবে পান না। এই কি ছিলো ভাগ্যে! সবকিছু মানিয়ে নেয়ার চেষ্টা করছিলেন। এরপর সাইফের আরো দুটি ভাই এলো। তার বাবার সুমতি ফিরলো বলে মনে হলো না। হঠাৎ কী হলো! সাইফের আব্বু নিরুদ্দেশ হয়ে গেলেন। তাকে কোথাও খুঁজে পাওয়া গেলো না। জীবনের ছন্দপতন ঘটলো। জীবন ক্রমেই দুর্বিষহ হয়ে উঠলো সাইফের আম্মুর। জীবনযুদ্ধে জয়ী হওয়ার প্রত্যয়ে হাল ছাড়লেন না তিনি। অবর্ণনীয় কষ্ট ক্লেশ করে সন্তানদের লেখাপড়া করিয়ে যাচ্ছিলেন?